不死身!利華古遜又喺補時續命 46場不敗
2024年04月28日 15:00
東網電視
更多新聞短片
利華古遜有機會成為三冠王。(Getty Images)
德甲冠軍利華古遜周日(28)再次展現「不死身」,主場對史特加喺補時6分鐘入波,一度落後兩球下以2比2逼和對手,全季不敗場數增加到46場。利華古遜連續第3場喺89分鐘之後入波力保不敗,相當神奇!
利華喺聯賽已經提前封王,今場喺下半場早段大意連失2球,最後半個鐘先如夢初醒,61分鐘由艾里接應傳中追番1球,去到補時6分鐘安特列治入波追平2比2。繼歐霸盃89分鐘逼和韋斯咸1比1、上場97分鐘迪和多蒙特1比1後,連續第3場絕地求生。
利華教練沙比阿朗素賽後表示:「我哋嘅終極目標係要贏晒所有冠軍,所以要繼續保持強勢唔可以停步,德甲仲有3輪,周中仲要喺歐霸盃對羅馬,我想用最好方法備戰呢場大戰。」